钦定古今图书集成/明伦汇编/宫闱典/第087卷 > 西河长公主 下嫁薛拔
## 钦定古今图书集成/明伦汇编/宫闱典/第087卷 > 西河长公主 下嫁薛拔

按《魏书薛辩传》：“辩长子初古拔，一曰车辂拔，本名洪
祚，世祖赐名。沉毅有器识，年始弱冠，司徒崔浩见而
奇之。真君中，盖吴扰动关右，薛永宗屯据河侧，世祖
亲讨之，乃诏拔、紏合宗乡壁于河际，断二寇往来之
路。事平，除中散，赐爵永康侯。世祖南讨，以拔为都将，
从驾临江而还。又共陆真讨反氐仇傉、檀彊免，生平
之。”皇兴三年，除散骑常侍，尚西河长公主，拜驸马都
尉。其年，拔族叔刘彧、徐州刺史安都据城归顺，敕拔
诣彭城劳迎。除冠军将军、南豫州刺史。延兴二年，除
镇西大将军、开府，进爵平阳公。三年，拔与南兖州刺
史游明根、南平太守许含等以治民著称，征诣京师，
显祖亲自劳勉，复令还州。太和六年，改爵为河东公。
八年三月，诏拔入朝。暴病卒，年五十八。赠左光禄大
夫，谥曰康。